**Revista Presei**

**2 octombrie 2014**

|  |  |  |
| --- | --- | --- |
| **Pagina** | **Publicaţie** | **Titlu** |
| **2** | ***RING*** | **Campanie împotriva violenţei verbale** |
| **2** | ***ADEVARUL*** | **Cum decurg lucrările la Parcul Drumul Taberei. Pasarela belvedere este aproape gata** |
| **3** | ***ADEVARUL*** | **Adevărul Live, despre violenţa în rândul femeilor: 600.000 de românce au fost victime ale agresiunilor sexuale** |

***RING***

[**http://www.ziarulring.ro/stiri/eveniment/245764/2014/Campanie-impotriva-violentei-verbale-**](http://www.ziarulring.ro/stiri/eveniment/245764/2014/Campanie-impotriva-violentei-verbale-)

**Campanie împotriva violenţei verbale**

Campanie împotriva violenţei verbale, în parteneriat cu Autoritatea Naţională pentru Protecţia Drepturilor Copilului şi Adopţie, a lansat, ieri, campania de prevenire a violenţei verbale împotriva copiilor. Aceasta este cea mai răspândită şi cea mai puţin recunoscută formă de violenţă, dar cu efecte la fel de puternice asupra dezvoltării copiilor. Mesajele campaniei vor fi transmise publicului larg timp de nouă luni.

***ADEVARUL***

[**http://adevarul.ro/news/bucuresti/foto-decurg-lucrarile-parcul-drumul-taberei-pasarela-belvedere-aproape-gata-1\_542abcf50d133766a88cdccb/index.html**](http://adevarul.ro/news/bucuresti/foto-decurg-lucrarile-parcul-drumul-taberei-pasarela-belvedere-aproape-gata-1_542abcf50d133766a88cdccb/index.html)

**Cum decurg lucrările la Parcul Drumul Taberei. Pasarela belvedere este aproape gata**

Primăria Sectorului 6 Lucrările din Parcul Drumul Taberei din Sectorul 6 al Capitalei sunt în plin proces de realizare, după cum anunţă reprezentanţii primăriei. Până în acest moment, spun ei, lucrările sunt în grafic, deşi locuitorii din zonă susţin altceva. Ştiri pe aceeaşi temă Pictură murală în Sectorul 6 al Capitalei. Lucrarea marchează aniversa... Reprezentanţii Primăriei Sectorului 6 au anunţat că locurile de joacă din Parcul Drumul Taberei au fost finalizate, în timp ce spaţiile de recreere destinate celor mici sunt realizate nu doar din obişnuitele leagăne şi balansoare, ci presupun şi ansambluri de joacă de tipul căsuţelor, turnurilor, labirinturilor, care au un rol important în dezvoltarea abilităţilor şi deprinderilor copiilor. De asemenea, aceştia susţin că în imediata vecinătate a locurilor de joacă vor putea fi găsite atât cişmele cu apă potabilă şi toalete ecologice, cât şi locuri de odihnă pentru însoţitorii celor mici. Locurile de joacă sunt împrejmuite cu gard din lemn finisat rotund. Pasarela belvedere, aproape gata Pasarela belvedere a fost finalizată în procent de 95%. În această perioadă, va fi montată balustrada de sticlă. Pasarela preia vizitatorul de pe aleea principală şi urcă cu o pantă care ajunge la o înălţime de până la 8 metri deasupra solului, oferind o imagine panoramică asupra parcului. Continuând pe traseul pasarelei, pietonul revine la nivelul solului şi este din nou preluat de aleea principală. Pasarela este metalică, iar pardoseala de uzură este din material compozit lemn-plastic (WPC), montat cu spaţiu între elemente pentru scurgerea directă a apei provenite din precipitaţii. „În ceea ce priveşte amenajarea terenului, au fost curăţate resturile şi gunoaiele, solul a fost pregătit prin scarificare, execuţie arătură, execuţie discuire, greblare, adaos de sol fertil, îmbunătăţit cu îngrăşământ natural de circa zece centimetri pe întreaga suprafaţă. Plantarea gazonului, a arborilor şi arbuştilor continuă pe măsura ce tot mai multe zone din parc sunt finalizate“, susţin reprezentanţii Primăriei Sectorului 6. Fântâna existentă în mijlocul lacului se află în curs de reamenajare. Se lucrează pentru realizarea unei instalaţii noi pentru un jet de apă cu înălţimea de 20 de metri şi un iluminat arhitectural corespunzător. Zona destinată concertelor este alcătuită din scena pentru spectacole şi evenimente şi este finalizată în proporţie de 97%. Scena este amplasată în perimetrul lacului existent prin tunarea unei plăci cu parapet din beton amprentat, ce se îmbracă în deck din lemn pentru exterior. Coşurile de gunoi cu finisaj în lemn vor avea o particularitate ce va fi în concordanţă cu protecţia şi îmbunătăţirea mediului înconjurator deoarece vor avea patru compartimente: pentru sticlă, plastic, hârtie şi biodegradabil. Locuitorii din zonă sunt nemulţumiţi Deşi reprezentanţii primăriei de sector susţin că lucrările decurg foarte bine şi graficul este respectat, cei care locuiesc în zonă susţin că „parcul nu avea nevoie de o asemenea schimbare la faţă“. Mai mult decât atât, oamenii spun că muncitorii lucrează într-un ritm lent, deşi cei care se ocupă de lucrări spun că lucrează la foc continuu pentru finalizarea lucrărilor din acest parc.

***ADEVARUL***

[**http://adevarul.ro/news/societate/adevarul-live-ora-14-despre-victimele-violentei-sexuale-altor-forme-violenta-gen-1\_542bcd020d133766a892ae93/index.html**](http://adevarul.ro/news/societate/adevarul-live-ora-14-despre-victimele-violentei-sexuale-altor-forme-violenta-gen-1_542bcd020d133766a892ae93/index.html)

**Adevărul Live, despre violenţa în rândul femeilor: 600.000 de românce au fost victime ale agresiunilor sexuale**Despre victimele violenţei sexuale şi ale altor forme de violenţă de gen Irina Costache de la Asociaţia pentru Libertate şi Egalitate de Gen (ALEG) a vorbit miercuri, la Adevărul Live, despre victimele violenţei sexuale şi ale altor forme de violenţă de gen. Româncele apelează la Poliţie doar când viaţa le este... Cât de răspândită este violenţa de gen, ce măsuri legale există pentru a proteja victimele, ce poate face comunitatea şi ce face societatea civilă pentru acestea şi de ce candidatele la preşedinţie nu au un teme despre egalitatea de gen sunt întrebări pe care Ioana Lupea le va adresa Irinei Costache.

Principalele declaraţii din timpul emisiunii: „Primeam din ce în ce mai multe solicitări pentru a oferi servicii juridice sau consiliere psihologică pentru femei care au fost victime ale violenţei sexuale”, a explicat Costache. Potrivit acesteia, violenţa împotriva femeilor înseamnă o serie diferită de situaţii: viol, hărţuiri stradale, incest, agresiuni asupra minorului, hărţuire sexuală la locul de muncă. „Marea majoritate a victimelor acestor agresiuni sunt femeile, în timp ce marea majoritate a agresorilor sunt bărbaţii”, a declarat Costache. Costache spune că un sfert din femeile din România au fost victime ale violenţei fizice sau sexuale, potrivit unui studiu recent. „Este o anchetă, nu e vorba de cazurile care sunt raportate autorităţilor, ci este vorba de situaţii pe care femeile le recunosc în faţa unui intervievator”, a completat reprezentanta ALEG. În România, aproximativ 6% dintre femei spun că au fost victime ale unei agresiuni sexuale, adică 600.000 de femei au fost victime. Puţine cazuri ajung la anchetatori şi doar 500 de cazuri s-au soluţionat cu condamnări. Irina Costache, în studioul Adevărul Live FOTO Eduard Enea „Vorbim şi de prejudecăţile societăţii, ce face o femeie divorţată cu doi copii? Există prejudecăţi faţă de femeile celibatare. Sunt comunităţi unde căsătoria este considerată destinul unei femei. O victimă a abuzului în familie mi-a zis că un câştig pentru ea a fost atunci când s-a putut duce acasă să doarmă liniştită. În ceea ce priveşte reticenţa autorităţilor, toleranţa faţă de abuz, aş vrea să amintesc că de multe ori persoanele care ajung primele la o astfel de situaţie, sunt reticente să o catalogheze drept un scenariu abuziv. Când vine vorba de violenţa sexuală, avem o altă problemă, atât poliţia cât şi medicii au dificultăţi în a înţelege ce se întâmplă cu o persoană care a trecut prin aşa ceva. Este şi un efort financiar foarte mare pentru a dovedi asta, investigaţiile medico-legale costă, noi putem deconta aceste cheltuieli, dar nu toată victimele ajung la noi“, spune Irina Costache. „Discursul public în raport cu violenţa, mi se pare că presa are un rol foarte important pe care nu şi-l îndeplineşte. Nu înţeleg de ce cazul unei bătrâne violate este un subiect de divertisment. (...) Ţine de responsabilitatea oamenilor din media să protejeze identitatea victimelor, să nu jignească sau să desconsidere o victimă prin felul în care realizează reportajul. Lucrurilor care ţin de demnitatea şi imaginea persoanei nu pot fi încălcate“, a mai spus Costache. 24% din femei spun că au fost supuse la violenţă din partea unui adult înainte de a împlini vârsta de 15 ani. „Unele femei care supravieţuiesc unui viol nu-şi aduc aminte exact ce s-a întâmplat. La poliţie te întreabă ce s-a întâmplat exact şi te pot şi ameninţa că te acuză cu fals în declaraţii pentru că nu-şi amintesc. Este vorba de necunoaştere, oamenii care lucrează cu victime nu-şi dau seama de urmările pe care actul de violenţă îl poate avea“, a explicat expertul. Ea a mai spus că nu a observat până acum femeile din politica românească promovând o agendă pro-femei.

.